
ORATIO  ACADEMICA. 

Plurimum  Reverende  Praenobilis  ae  Magnifice 
Domine  ReSlor,.  lllufirijfiimi  ac  gener ofijjimi 
Domini  Comites ,  perillufires  ac  gener oft  Do¬ 
mini  Parones ,  Patres  a  ea  demi  ci  amjolijjimi , 
Caeterique  Domini  Auditores  fuis  quique 
titulis  venerandi ! 

Serenissimi  principem  nostrum  ele. 

CTOREM  AC  DUCEM  MAXIM  ILI  ANUM  III. 

poteftate  fuprema  ita  uti,  ut  commercia  &  opificia 
&  agri  cultus,  &  felicis  vitae  praefidia  apud  Populum  libi 
fubjectum  quotidiana  capiant  incrementa,  teftem  habemus 

Bavariam  omnem;  eam  quoque  Sereniffimi  Principis  noftri 
praerogativam  fummam  efte,  quod  fubditorum  animi  divina 
ejus  munificentia  tanquam  a  benefico  Sole  novos  ad  fruftus 
eoncalefcant,  praeter  alia  complura  praefens  quoque,  quod 
oculis  noftris  exhibet  praejlantijjimus  Medicinas  Licentiatus 
Philippus  Fischer,  exemplum  demonftrat. —  Hic 
enim  cum  a  fumma  ingenii  capacitate,  ac  fingulari  Philo- 
fophiae  &  Mathefeos  fcientia,  amplaque  linguarum  peritia 
iam  ante,  quam  ad  artem  Apollineam  accederet,  probe  in- 
ftruftus  effiet,  omnem  nati  fa&ique  ad  bonum  Medici¬ 
nae  Equitis  Woltteri  attentionem  excitavit.  Quod  au¬ 
tem  Sereniffimi  Eleftoris  noftri  Archiater  non  attentione 
folum,  fed  fua  etiam  benevolentia,  exiftimatione  &  amore 
praecipue  dignum  cenferet,  fineularis  ille  amor  fuit,  & 
ardor  conftantiflimus,  cuo  Fifcnerus  omnia  in  Athenaeo 
noftro  elu6^atus  repagula,  &  Medicinam  fimul  &:  Cbirur-, 
giam  ardtiffimo  nexu  conjunxit,  nunquam  per  omnem 
vitam  diffolvendo. 

.  '  r 

Ex  magni  nembe  Vesalti  fententia  Excellentiffiimus 
facultatis  noftrae  Direftor  Artis  Medicae  tyrones  modis 
omnibus  femper  hortandos  voluit,  ut  Graecorum  more,  ac 
quemadmodum  artis  natura  &  rado  praecipit,  manus  quo¬ 
que  curationi  admoveant,  ne  laceram  deinceps  Medicinam 
in  communis  vitae  perniciem  convertant. 

Atque  eam  ob  caufam  ad  rem  medicam  nihil  a  fe  uti¬ 
lius  poffe  conferri  ratus,  quam  fi  egregius  adeo  &  medici 
&  chirurgici  ftudii  cultor  jam  in  utriusque  artis  fpes  optime 
efformatus  apud  exteros  quoque  nova  fcientiae  fuae  incre¬ 
menta  conquireret  Addixit  ad  hoc  intentiffimus  ad  omnium 
fcientiarum  incrementa,  &  fingulari  hoc  juvenis  medici  fer¬ 
vore 


vore  pro  fu  a  erga  fcientias  affe&u  laetus  quafi  PRINCEPS 
&  ELECTOR  nofler  elemenfcliTune  liberales  fum.tus:  vifi- 
tavit>  igitur  Fischerus  literario  itinere  celeberrimus  per 
Galiam,  Angliam,  Scotiam,  Belgium  &  Germaniam  Aca- 
demias,  atque  acutifiima  ingenii  &  oculorum  acie  ubique 
fcrutatus  fingula,  quidquid  ia  celeberrimis  faeculo  nofiro 
Chirurgis  aeque  ac  Medicis  difperfum  invenit,  ad  artium 
illarum  atque  commune  generis  humani  emolumentum  unus 
collegit.  Rediit  tandem  a  litteraria  fex  annorum  profe¬ 
ctione  dicam,  an  obfervatione,  &  continuo  Chirurgiae  & 
Medicinae  ftudio  in  patriam,  doftorali  a  nobis  condeco¬ 
randus  laurea,  ulterioribus  pollea  a  Sereniflimo  illius  & 
communi  nofiro  Maecenate  clementi ffimo,  in  utilitatem  Pa¬ 
triae  &  artis  afclepiadeae  honorem  beneficiis  cumulandus. 
I piius  igitur  hujus  adtus  folennis  natura  atque  conditio  cum 
brevem  a  me  orationem  pofcat,  mihi  quoque  argumen¬ 
tum  praefcribere  atque  exigere  videntur,  ut  brevi  oratione 
compleftar,  quantum  fubfidii  a  Chirurgia  &  exfpe&et  & 
obtineat  Medicina,  quantaque  propterea  emolumenta  pa¬ 
tria  fib’i  ab  eo  promittere  poffit,  qui  per  multa  itinera  in 
occaiionem  ubique  inquifivit,  utramque  fcientiam  dodlo  & 
arfto  foedere  conjungenti.  Et  vero  quid  &  huic  tempori 
&  omnino  meo  muneri  facere  convenientius  pofiTem,  quam 
ut,  quae  mihi  ftudia  celebritatis  aliquid,  cum  aliis  in  lo¬ 
cis,  tum  hac  ipfa  in  Academia  pepereunt,  iis  quoque  vi- 
cifiim  oratione  mea  fplendoris  ac  claritatis  quid  afferre 
coner?  Favete!  —  — 

In  artis  Afclepiadeae  natales  fi  paulo  attentius  inqui¬ 
rimus,  Aesculapium  invenimus  primum  fuiffe,  qui  ru¬ 
dem  adhuc  &  vulgarem  fcientiam  paulo  fubtilius  excolue¬ 
rit  j  quod  autem  tantam  dignitatem,  &  maximam  populo- 

riim  aeftimationem  primis  mox  in  incunabulis  obtinuerit, 
Chirurgiae  potiffimum  in  acceptis  efie  referendum  latiniffi- 
mi  Celsi  verbis  oilendere  liceat  (a);  u  Aesculapii  filii 
„  Podalirius  &  Machaon  ait,  bello  trojano  Agame- 
„  rrmonem  fecuti  non  mediocrem  opem  commilitonibus  fuis 
„  attulerunt,  quos  tanien  Homerus  non  in  peftilentia 
„  neque  in  variis  generibus  morborum  aliquid  contuliffe 
„  auxilii,  fed  vulneribus  tantummodo  ferro  &  medicamen- 
„  tis  mederi  folitos  efie,  propofuit;  ex  quo  apparet,  has 
„  partes  Medicinae  folas  ab  his  efie  tentatas  easque  efie 
„  vetuftiffimas*  u  Juftiffimae  igitur  funt  Vesalit  quere¬ 
lae  (b)  „ quando  ingeniorum  fons  Homerus  virum  medi- 

„  cum  multis  praeftantiorum  efie  affirmat,  &  cum  univer- 
„  fis  Graeciae  poetis  Podalyrium  &  Machaonem  celebrat, 
„  hi  divi  Aefculapii  filii  non  ideo  praedicantur,  quod  fe-* 
„  briculam  &  que  fola  Natura  &  abfque  Medici  auxilio 
„  levius  quam  illo  adhibito  fanat,  removerent,  hominumve 
„  palato  in  reconditis  deploratisque  effeftibus  fubfervirent; 
„  fed  quia  luxationum,  fra&urarum,  vulnerum,  &  reliqua- 
,,  rum  continuitatis  folutionum,  fanguinisque  fluxusjcuratio- 
„  ni  potifiimum  praeefient,  ac  fpiculis,  telis,  atque  aliis 
ejusmodi  malis,  quae  bella  inprimis  inferunt,  diligentem- 
„  que  medici  operam  faepe  exicunt,  generofifiimos  Aga- 
„  memnonis  milites  liberarent.  u  Et  fane  uti  immortalis 
Newtonus  colligendo  obfervationes,  inftituendo  experi¬ 
menta,  comparando  illa  inter  fe,  concludendo  ex  illis  lyn- 
ceis  oculis  in  arcana  Naturae  penetravit,  ita  etiam  chirur¬ 
giae  penu  dives  Aefculapii  familia,  quando  majori  ftudio 
ut  Celsus  ait  (c)  litterarum  difciplina  agitari  *  coepit, 

Hip- 

(i)  De  Medicina  fn  Praef*  Lib.  I. 

(b)  De  Fabr.  corp,  hum*  an  praef, 

(c)  L.  tnfce  citato. 

Hippocratem  Coum  primum  quidem  ex  omnibus  memo¬ 
ria  dignis  dedit,  qui  abditas  morborum  caufas  obfervatione 
perferutatus  eft,  morbosque  ipfos  curavit,  non  minoribus 
in  Chirurgiam,  quam  in  Medicinam  meritis.  Enim  vero 
in  Chirurgiae  exercitio  manu  ad  detegentas,  oculis  ad  per- 
fpiciendas,  patientia  ad  addifcendas,  fide  ad  defcribendas 

J>artium  aflfeftiones  utimur;  his  dein  adminiculis  ad  intrin- 
ecos  affe&us  adhibitis  in  obfcuris  lucem,  in  dubiis  certi¬ 
tudinem  nancifcimur.  Si  enim,  mafcule  ita  dicende  11 L 
Gaubio  (d)  “Vita,  fanitas,  morbus,  mors  ftadium  me- 
„  dicum  naturae  humanae  in  hoc  terrarum  orbe  abfolvunt, 
„  utrumque  tamen  genus  pro  latiore  vocabuli  fignificatio- 
„  ne  naturale  eft,  &  fuas  agnofcit  caulas  phyficas  deter- 
„  minatas,  quibus  nafcitur,  durat,  viget,  minuitur,  definit 
„  fecundum  diverfitatem  cujusque  variantes,  etiam  contra- 
„  rias  tum  homini  infitas  tum  foris  advenientes44;  malorum 
prius  caufas  dignofcat  diftinguatque  Medicus,  necelTe  eft, 
antequam,  illis  mederi  valeat;  has  autem  vix  ac  ne  vix 
quidem  nifi  chirurgia  duce  optime  inveftigari,  facile  proba¬ 
vero.  Mox  citatus  111.  Autor  in  pathologico  fuo  opere 
&  feris  nepotibus  pretiofo  (e)  triplex  effe  virium  genus 
ftatuit;  mentem  fcilicet,  orgafium  ,  &  extrinfeca,  ex  qui¬ 
bus  fanitatis  &  morborum  caufae  profluant.  In  his  autem 
omnibus  inveftigantis  potiflimum  Chirurgiam  demonftrabo  fa¬ 
cem  praeferere,  a  quo  Medicus  fibi  lucem  accendit  pro 
evolvendis  intricatiflimis  etiam  morborum  caufis.  "Et  ut 
de  viribus  mentis  in  mutando  &  pervertendo  corpore  pri¬ 
mo  agam;  Chirurgus  graviter  vulneratum  fecundum  leges 
artis  optime  traftat,  pulcrumque,  ut  illud  ars  expetit, 
vulnus  eft,  ita,  ut  in  vado  omnia  efle  adftandes  cum 

aegro- 

(d)  Inftifcut.  patholog.  m  introd.  §.  I.  pag.  I. 

C«)  Ibid.  §.  7,  pag.  3. 

aegroto  autument",  cantante  etiam  vi&oriam  Chirurgo.  Sed 
ecce!  audito  ex  improvifio  trifti  nuntio,  yel  commoto  ex 
ira  animo  aegri,  vulnus  in  altera  deligatione  flaccidum  ap¬ 
paret  gangraena  &  morte  vicina  ftipatum.  Nonne  hoc 
exemplum  chirurgicum  docere  Medicum  debet,  quantum 
in  mutando  vel  opprimendo  corpore  mens  valet? 

Praetera  dum  in  chirurgicis  videmus  varias  humo¬ 
rum  congefliones,  alterationes,  in  diverfum  tumorem  ex¬ 
terius  degenerantes,  quid  in  fimilli  cafu  fieri  interius  de¬ 
beat,  non  fufpicamur  folum,  fed  &  latens  fimile  vitium 
fatis  certo  inferimus.  Cum  Chirurgia  quoque*  partium  a  fe 
degenerantium  exempla  nobis  exhibet,  nonne  ex  analogik 
ad  fimilem  mtrinfecarurn  &  oculos  noftros  fugientium  par¬ 
tium  degenerationem  refte  concludimus?^  Quid*  plus  lucis 
affundit  in  fcrutiaio  morborum,  qui  ex  vitio  compofitionis 
nafcunjur,  quam  frequentiflima  in  chirurgicis  obvenientia 
continui"  folati  exempla?  Chirurgia  etiam  fuppeditat  opti¬ 
ma  exempla  inertiae  &  ad  agendum  ineptitudinis  in  anchv- 
lofi,  ex  quibus  rigorem  corporis  uuiverfalem  facile  dijudi¬ 
cat  Medicus.  Partium  feceffus  in  luxatione,  mutationes 
loci  in  herniis  &  in  prolapfu  ad  Chirurgiam  pertinent 
fimulque  admonent  Medicum,  ut  ad  fitum  vifcerum,  utut 
in  cavo  incluforum,  in  ipfo  tamen  cavo,  quod  frequentifli- 
mae  teftantur  hiftoriae,  aprimae  quoad  locum  &  fitum 
muta^ium  attentior  fit.  Partium  inter  fe  confpirationes 
quantam  non  requirunt  medentis  attentionem,  &  quid  de 
harum  exiftentia  nos  certiores  reddidit,  quam  ipfa  penus 
chirurgica:  in  frafturis  fcilicet  variis  cranii  &  affeftibus 
encephali,  hepar,  primasque  vias  fimul  afficientibus?  &  fic 
dum  ex  minima  partis  punftura  ob  femidiffeftum  nervum 
dirae  per  omne  corpus  regnant  convulfiones ,  hae  indices 


funt,  quid  ex  analoga  infcrinfeca  laefione  etiam  fine  vul¬ 
nere  contingere  poffit.  Simplex  paronychia  vehementiffima 
faepius  febri  ftipata  inferre  docet :  levillimis  etiam  intrinfe- 
cis  affedionibus  vires  Naturae  ad  furnmum  incitari. 

De  illis  autem,  quae  foris  homini  admoventur  noci¬ 
vis  poteftatibus  chirurgia  denuo  evidentiffima  exhibet  argu¬ 
menta  ,  quorum  adminiculo  occultos  &  periculofos  cor¬ 
poris  affedus  aeftimare  facilius  Medicus  poteft :  fic  diffe¬ 
rentes  trepanationis  vel  in  privata  domo,  vel  in  nofocomio 
inftitutae  effedus  in  illa  felices  &  in  hoc  lethales,  quid  aer 
fanus  in  curanda  ,  &  inquinatus  in  opprimenda  valetudine 
valeat ,  evidentia  Medico  praebet  teftimonia  ad  varias  aeris 
conftituriones  tam  falubres  ,  quam  infalubres  dyudicandas. 
Vulnus  illud ,  quo  exiguus  ferpens  Seps  didus  militem 
Catonis  laedebat ,  cum  exercitum  per  Libiae  deferta  duce¬ 
ret  ,  occafionem  fecit ,  deieteriam  quarundam  rerum  facul¬ 
tatem  difpiciendi ;  fienti  enim  in  infelici  hoc  milite ,  uti 
11L  Swieten ius  (f)  aptifsime  ex  Annaeo  Lucano 
refert : 

Plagae  proxima  circum 
Fugit  rapta  cutis ,  pallentiaque  offa  retexit, 

Jamque  finu  laxo  nudum  eft  fine  corpore  vulnus: 
Membra  natant  fanie,  furae  fluxere,  fine  ullo 
Tegmine  poples  erat,  femorum  quoque  mufculus  omnis 
Linquitur  &  nigra  diftillant  inguina  tabe 

Ita  etiam  hoc  vulneris  exemplo  edodi  medici  non  mi¬ 
rantur ,  in  morbis  nafci  non  nunquam,  quod  naturae  huma¬ 
nae  adeo  adverfum  eft ,  ut  partem  corporis ,  ad  quam 

B  depo- 

(f)  Comraent.  in  Boerh.  Aphor.  Tom.  I.  pag,  752, 


deponitur,  iltico  faciat  emori.  Si  igitur  tefle  111.  Gaubio 
(g)  praecipuum  univerfae  Medicinae  fundamentum  in  ipfa 
hominis  natura  fitum  eft,  &  do&rina  omnis  medica  bonae 
frugis  ad  hanc  componi  normam  debet,  &  quid  Natura  fa¬ 
ciat  aut  ferat  ,  ex  fideii  obfervatione  quam  diligentiffime 
enarrari;  Chirurgia  opportunam  iterum  fuppeditat  occafio- 
nem  obfervandi,  quomodo  fuis  haec  fola  viribus  fine  Medi¬ 
co  plerumque  tueatur  'fanitatem  ,  morbisque  medeatur. 
Quando  enim  inflammationis  gradus  ,  variosque  ejusdem  exi¬ 
tus  obfervat  chirurgus,  in  compendio  fere  videt  omnia  na¬ 
turae  molimina,  quae  jam  in  motus  febriles  infurgit,  ut  vi¬ 
ribus  efficacioribus  obftacula  tollat  ,  felicique  refolutione 

S)ericula  mortis  aufferafc ,  vel  ad  hanc  moliendam  impar 
uppuratione  partem  perdat ,  ut  totum  confervet ;  aut 
aftuofa  nimium  fe  ipfam  deftruit,  induftoque  fphacelo  irri¬ 
ta  facit  omnia  artis  molimina.  Tantum  autem  ad  digno- 
fcendos  &  dijudicandos  morbos  acutos  ex  illis ,  quae  in¬ 
flammationem  extrinfeeara  concomitantur ,  phaenomenis  lu¬ 
cratur  fublidii  Medicus,  ut  illa  etiam  in  intricatiffimis  mor¬ 
borum  acutorum  internorum  ambagibus  totidem  veluti  fe- 
cura  offerant  fila  ariadnea.  Nec  minora  funt  emolumenta, 
quae  pro  medicamentis  ,  medendique  ratione  hoc  ex  fonte 
profluunt  Invaluit  equidem,  ut  cum  111.  de  Gorter  (h) 
loquar,  opinio,  datum  medicamentum  fua  virtute  agere  in 
partibus  interioribus  ,  vix  quidquam  in  partibus  externis 
praeftare  ,  dum  tamen  partes  utraeque  ex  eodem  fonte 
hauriant  humores ,  omnesque  communem  agant  vitam. 


(g)  Inftitut.  Pathol.  §.  ig. 

(h)  Chirurg.  repurg,  in  Praef, 


Sed 

Sed  hoc  argumentum  tractare  fufius  vetat  inftifcuti  ra¬ 
tio  &  tempus.  Veriffimo  igitur  magni  Swietenii  (i)  ef¬ 
fato  concludere  liceat;  „  lummum  ufum  habet  ad  latentes 
„  morbos  in  interioribus  corporis  partibus  cognofcendos  &  s 
„  curandos,  eosdem  confiderare,  ubi  externas  corporis  par-* 

„  tes  occupant;  fenfibus  tunc  omnia  patent,  &  facilius  in^ 

„  teliiguntur.  „  Hinc  eft,  quod  ab  iis  folum,  ita  ftatuen- 
te  Muschenbroeckio  (k)  verum  detegatur,  quorum 
ratiocinia  a  realibus  &  in  natura  exiftentibus  experimentis 
progrediuntur;  „  qui  igitur,  quod  recfe  monet  III.  de 
„  Gorter  (1),  latentem  morbum  cognofcere  fatagit,  eum 
„  oportet  bene  prius  perfpe&os  habere  fimiles  morbos  ex* 

„  ternos,  in  quibus  ad  oculum  non  folum  patent  cognitio- 
,,  nis  crifceria,  fed  &  omnes  mutationes  evidentes  funt,  & 

„  melius  cognofcitur ,  quaenam  medendi  methodus  prae 
„  caeteris  plus  valeat  ad  medendum.  „  Stetit  etiam  haec 
animo  fenfcentia  maximi  V esalii  (m):  Anatomen,  illique 
innixam  Chirurgiam  nobilifsimas  efse  Medicinae  partes,  nul¬ 
loque  modo  ab  ea  arte  feparandas ,  quae  morbis  curan¬ 
dis  occupatur.  Quare  in  praefatione  ad  divum  CARO- 
LUM  V.  IMPERATOREM  vehementer  ita  queritur:  * 
„  Nihil  peftilentius  irrepere  potuifset,  quam  quod  aliquam- 
„  do  &  praecipue  poft  Gothorum  illuviem,  Manforemque 
,,  Perfiae  regem  (  fub  quo  Arabes  nobis  adhuc  cum  Grae- 
„  cis  merito  familiares  vigebant )  medicina  eo  ufque  lace- 
„  rari  coeperit,  quod  primarium  ejus  inftrumentum,  manus 
„  operam  in  curando  adhibens,  ita  fit  negle&um,  ut  ad 

B  2  „  plebe* 

(i)  Comment.  in  Boerh,  Aphorifm.  Tom*  I.  p.  Si7*  4 
(k)  Efsays  de  PhyC  Tom,  L  pag.  nx. 

(i)  Chiarg.  reporg. 

(m)  Vt  Praef,  Boerh,  et  Albini  in  Vefal,  apera. 

„  plebeios,  ac  difciplinis  medicae  arti  fubfervientibus  neuti- 
„  quam  inftru&os  id  quali  videatur  efse  demandatum.  „ 
Quo  fcrupulofius  etiam  in  omnem  hiftoriam  medicam  in¬ 
quiro,  medicos  omnes,  qui  chirurgiam  fimul  excoluerunt, 
video  &  fuo  faeculo  fuilse  non  folum  praeftantes,  fed  et 
omni  pofteritati  maximos.  Hippocrates  quam  perite  chi¬ 
rurgiam  exercuerit,  relicta  ejus  (cripta  abunde  loquuntur. 
Potifsimum  laudes  Galeno  ideo  tribuit  Vesalius  (n), 
quod  pergamenfium  gladiatorum  curam  fibi  foli  commifsam 
effe  fubinde  glorietur;  neque  ingravefcente  jam  aetate  fircias 
ab  ipfo  fecandas  famulorum  opera  excoriari  voluerit;  cre¬ 
bro  inculcet,  quantum  manus  artificio  oblectatus  fit,  quamque 
Itudiofe  id  cum  caeteris  Afiae  medicis  exercuerit.  Celsus 
quantum  in  Medicina  Nomen !  fed  quam  excellens  etiam 
in  chirurgicis  !  Avenzoar,  qui  Alchindi,  aliorumque 
variis  theoriis  fpretis  ad  experientiam  medicos  revocavit , 
infignis  non  folum  fuit  practicus,  fed  quod  chirurgiam  prae¬ 
ter  morem  faeculi  una  exercuerit,  potifsimum  commen¬ 
datur  (o).  Jacobus  Bereng arius  (p)  carpenfis,  vir 
futnmus  inter  primos  autor  methodi  fuit,  qua  hodiedum 
lues  venerea  expugnatur  ope  argenti  vivi,  verus  Anato- 
mes  ex  corporibus  humanis,  ne  Busta chio  quidem  diffi- 
tente,  inftaurator:  fummopere  illum  chirurgiae  curam  habuif- 
fe  chirurgicus  ejus  liber  de  fracturis  cranii  teftatur.  Marcus 
Aurelius  Severinus  Cratichena  Tharfenfis ,  Profefsor, 
medicus  chirurgus  Neapolitanus,  utut  in  medicina  efset  fa¬ 
ctis  efficax  et  felix,  ad  chirurgiam  nihilominus  magis  ani¬ 
mum 

(n)  Tn  citat,  praef.  ad  Imp,  Carol.  V. 

(o)  Method.  Stud.  med.  Tom.  II.  p.  837.  &  838. 

(p)  Ibid.  *  1 


mum  adplieuit  (q).  Quantae  laudes  Gabrielis  Fallo- 
pii  mutinenfis,  quod  Anatomiae  et  Medicinae  non  folum 
fuerit  periti fsi mus ,  fed  efc  in  chirurgicis  dexterrimus  (r). 
Guilielmi  Fabricii  Hilda^i  in  inveniendo  felicis,  in 
tentando  animofl  laudes  tantae  funt  in  chirurgia,  quantae 
in  medecina.  Et  quis  ignorat  Rolfinkii  in  rem  medico  - 
chirurgicam  merita,  qui  fere  totam  Europam  viderat,  in- 
ftrumentorum  etiam  chirurgicorum  magnum  apparatum  col¬ 
legerat  ,  chirurgiam  artemque  obftetricandi  cum  magno 
plaufu  exercuerat?  Qui  autem  artis  chirurgicae  limites 
longius  quam  ad  applicationem  manus  extendi  perpenderit, 
hic  non  mirabitur,  a  viris  praefertim  ftudio  liberalium  ar¬ 
tium  imbutis  hanc  artem  omnium  optime  pertraftari.  Ve¬ 
ri  fli  mum  enim  eft  illud  Academiae  regiae  parisinae 
chirurgicae  effatum :  doftrinam  profandam  bafin  fa¬ 
cere  hujus  artis ,  et  fimul  ab  iila  repetendum  efle  ejus  me¬ 
ritum  non  minus,  quam  in  addifcendo  difficultatem  (f). 
Cum  igitur  tam  arfro  et  Medicina  efc  Chirurgia  vinculo 
fint  connexae ,  artis  medicae  progrefsus  ut  potifsimum  a 
chirurgico  -  medicis  proficifcerentur  omnino ,  necefsum  fuit; 
hinc  quando  eadem  illa  chirurgiae  Academia  artis  fuae 
fplendorem  ab  eruditifsimis  et  doctifsimis  Lakfranc,  Be- 
rengario,  Vibo  Vidio,  Severino  ,  Fallopio  ,  Ve- 
salio  ,  Aquapendente  ,  Paraeo,  Magato,  Fabri- 
tio,  Quillimeau,  Pigray,  Demarque,  Theverin, 
Scultetto  repetit ,  follicite  eadem  advertit ,  piures  inter 
hos  viros  in  chirurgicis  non  minus  quam  medicis  excel- 

luifse,  pluresqae  aliarum  nationum  univerfitates  profefiuram 
Chirurgiae  in  ipfa  facultate  Medica  retinuifse  inquilinam  (t). 
Et  quae  hujus  noftri  faeculi  non  fuit  et  adhuc  eft  in  me¬ 
dico  -  chirurgis  felicitas !  Immortalis  Boerhuavius  fi 
non  manu,  qua  tamen  theoria  &  eruditione  chirurgiam 
illuftraverit,  quantisque  illam  obfervationibus  magnus  ejus 
commentator  Swietenius  auxerit,  teftem  appello  pri¬ 
mum  Commentationum  tomum.  Rau  ,  Heisterus  , 
Platnerus  et  Albinus  quanta  et  in  medicina  et  in 
chirurgia  nomina!  Quanto  infuper.  ingenii  acumine  de 
chirurgicis  morbis  III.  Morgagnus  fcripfit  (u)!  Quam 
immenfa  eruditione  rem  chirurgicam  pertractavit  adhuc  nu¬ 
perrime  magnus  Hallerus!  (w)  Et  ut  viva  exempla 
adducam ,  quanta  III.  ab  Humbourg  apud  Vindobonen- 
fes,  111.  Lobstein  apud  Argentoratenfes,  III.  Richte- 
ri  Goettingae ,  et  Herbipoli  III.  Siebold  medica  et 
anatomica  ell  eruditio,  tantam  manus  in  ufu  ipfo  efse  dex¬ 
teritatem  ,  fama  publica  loquitur.  Gratias  igitur  meretur 
aeternas  III.  Eques  Woltterus  gloriofe  Martiani 
exemplum  aemulatus ,  decus  et  praefidium  artis  apollineae 
in  Bavaria ;  ficuti  enim  in  Sicilia  tefte  III.  Hallero  (x) 
FRIDERICUS  II.  omnium  primo  Anatomen  reftauravit , 
fancta  lege,  ne  quifquam  ad  Chirurgiam  exercendam  admit¬ 
teretur,  nifi  Anatomen  didicifset,  Martianus  vero  Pro- 
to  -  medicus  obtinuit,  ut  omni  quinquennio  Anatome  admi- 
niftraretur,  quam  omnes  Medici  ac  Chirurgi  frequentarent; 
fic  etiam  felix  pro  Anatome  &  Chirurgia  epocha  in  Ba¬ 
varia 

(fc)  Libr.  ante  citato. 

(u)  De  Sed.  atque  Cauf.  morb.  Lib.  IV* 

(w)  Biblioth.  chirurg.  ?  r 

(x)  Meth,  Stud.  med.  Tom.  If  p.  493. 


varia  eft  fortunatura*  et  gloriofum  MAXIMILIANI  TER- 
Tii  regimen,  et  Woltterus  Protornedicus  hic  vir  hic  eft 
alter  MartianuS  ,  qui  a  munificentia  optimi  Principis 
emolumenta  pro  facultate  et  pro  omni  re  medica  in  Bava- 
ria  obtinuit  fane  maxima.  Licet  enim  univerfitas  Angiipo- 
litana  per  tria  jam ,  et  quod  excurrit ,  faecula  litterarum 
et  fcientiarum  praeftantia  inter  celeberrimas  Europae  fcholas 
et  fuum  (ibi  vendicaret  locum ,  medicosque  infuper  prae- 
ftantes  Agricolam,  Grxllium,  Vorwalterum,  Mo- 
raschum  ,  Treylingium,  Neeffium  etc.  numeraret; 
tamen  fub  MAXIMI  LIANG  primum  TERTIO  munificen- 
tifsimo  litterarum  Maecenate  Anatomes  et  Chirurgia  longe 
maxima  accepere  incrementa.  III.  Eques  Woltterus 
a  Serenifsimo  noftro  PHncipe  obtinuit,  ut  mandata  in  om¬ 
nem  Bavariam  expediantur,  vi  quorum  mortis  paena  ple¬ 
xorum  cadavera  theatro  anatomico  anglipolitano  tradantur, 
nofocomiique  militaris  defuncti  noftros  in  ufus  fervire  pof- 
fint:  Profefsori  Anatomiae  nova  Cathedra  Chirurgiae  de¬ 
mandata  eft,  apparatu  etiam  inftrumentorum  liberaliter  com¬ 
parato.  Fuit  autem  ea  praecipue  facultatis  noftrae  felici¬ 
tas,  ut  Profefsorem  haberet  Leonhardum  Obermaye- 
rum,  qui  nobile  opus,  quod  III.  Woltterus  noctes 
diesquemente  agitabat,  conderet.  Hic  Obermayerus  com¬ 
mune  bonum  promovere  ardens,  enixus  eft  atque  emerfit, 
docto  enim  conjunxerat  foedere  cum  Medicina  Chirurgiam, 
primusque  fuit,  qui  quot  annis  Anatomen  adminiftraret  om¬ 
nem,  publicosque  operationum  curfus  non  folum  inftitueret, 
fed  et  manum  vivis  admovendo  egregii  apud  nos  lytho- 
tomi  nomen  acquireret;  praematuro  fane  nobis  fato  ereptus, 
heu  jacturam!  Quanto  autem  ardore  opus  inceptum  hu¬ 
cusque  fuerit  continuatum ,  nemini  veftrum ,  Patres  Aca¬ 
demici,  ignotum  efse  poteft.  Ad  clarifsimum  igitur  &  do- 

ctifsimum  Dcnrnum  Licentiatum  mea  devolvitur  oratio  , 
emolumenta,  quae  patria  ab  ipfo  expectare  pofsit,  ut  ex¬ 
ponat. 

Nihil  magis  polire  ingenium,  dixit  olim  Philofophus, 
quam  peregrinari  apud  omnes  populos;  hinc  malum  judi¬ 
cium  non  tam  facile  feret,  qui  plures  vidit  mores,  quam 
qui  patriae  fuae  mores  folos  viderit.  Ita  pariter  ex  hac 
Philofophi  fententia  infert  III.  HALLERUS  (y):  in  medici¬ 
na  nimis  arcta  erit  eruditio,  nifi  variorum  medicinam, 
Graecorum ,  Italorum ,  Indorum ,  Perfarum  etc.  legamus. 
Rara  autem  felicitate  non  folum  obtigit  clarifsimo  Domino 
Licentiato  Fifchero,  ut  per  quatuor  annos  egregii  mei  An- 
tecefsoris  Antonii  Gbermayeri  fratris  Leonardi  familia¬ 
ritate  et  amicitia  frueretur,  tantoque  fub  praeceptore  fun¬ 
damenta  Anatomes  et  Chirurgiae  poneret  firmifsima,  et  in 
reliquis  medicinae  partibus  ex  veftris  inftitutionibus,  Patres 
academici,  Collegaeque  honorandifsimi  profectum  faceret 
et  in  theoria  et  poftea  in  praxi  eminentem  ;  fed  et  ex  mu¬ 
nificentia  Serenifsimi  Electoris  annis  aeademicis  fex  fere 
alios  annos  peregrinationis  fubjungere  potuerit ;  quid  igitur 
non  ab  ipfo  expeftare  poterimus  Eruditione  medica  iara 
dives  cum  patriam  reliquit,  Argentoratum  1771  profectus 
per  duos  ibidem  commoratur  annos ,  eruditifsimi  et  inter 
Medicinae  Profefsores  hoc  faeculo  fpectatifsimi  SpIELMAN- 
NIJ,  nec  non  praeftantifsirai  anatomici  LOBSTEIN  meorum 
etiam  Praeceptorum  non  fine  grati tudinis  affectu  nomi¬ 
nandorum  difcipulus.  Ex  Celso  (z)  autem  bene  memor: 
medendi  fcientiam  fapientiae  partem  haberi,  et  morborum 

curationem  et  rerum  naturae  contemplationem  fub  artisl 
medicae  parentibus  jam  natam  efse ,  occafionem  laetus 
amplexus  eft,  apud  celeberrimum  Hiftoriae  naturalis  Profef- 
forem  HERMANN  hanc  quoque  partem  magis  excolendi. 
Difcipulus  ibidem  infuper  in  chirurgicis  dexterrimi  de 
RlCHE  Patris,  tum  in  deligationibus  non  minus,  quam  in 
omni  Doctrina  chirurgica  verfatifsimi  PUSCH,  in  praxi  chi¬ 
rurgica  verfatifsimi  BOECLER ,  ejusque  dignifsimi  adjuncti 
Mar$CHALL  ,  horum  virorum  ,  cum  nota  omnibus  dexte¬ 
ritate  operarentur ,  fodalis  afsiduus.  Verfus  finem  1772. 
Argentoratenfes  relinquit  ,f  et  iter  Parifios  fufcipit,  in 
via  Nancei  111.  Profefsoris  Jadelot  amicitia  ufurus,  cujus 
quondam  me  Mufsiponti  contubernalem  fuifse  non  fine  ani¬ 
mi  mei  oblectatione  fumma  recordor,  quique  nuper  novam 

}>ulfus  theoriam  exponens  omnem  medicorum  attentionem 
imimopere  ad  fe  traxit.  Cum  jam  in  fcientiarum  oceano  et 
in  nofocomiis  Parifiis  verfaretur,  a  medicis  primariis  po- 
tentifsimi  Regis  Galliae,  fcilicet  a  viro  de  anatome  et  praxi 
clinica  meritifsimo  111.  LlEUTAUD,  atque  a  fcriptis  fuis,  te- 
fte  academia  parifienfi  regis,  a  magno ,  et  clarifslmo  eruditiffi- 
moque  Ile.  DE  LA  SONNE  optime  excipitur.  Literatifsimis 
Collegiis  anatomicis  Profefsoris  Portal,  nec  non  illis  acu- 
tifsirai  viri  VlCQ.  d’AziR,  et  perfpicacis  ac  laboriofi  Des- 
SAULT  fruitur:  ne  autem  quidquam,  quod  ad  hiftoriam  anatomi¬ 
cam  medicamque  pertinet,  praetermitteret,  fcholas  veterinarias, 
earumque  praeparata  vifitat,  fimulque  apud  celeberrimum 
t)’AuVANTON  fe  infinuat,  ut  eo  exquifidorem  anatomiae 
comparatae  hauriret  notitiam,  quam  in  rem  vir  hic  ma¬ 
gnus,  cum  et  induftria  emineret,  et  fimul  collectioni  re¬ 
giae  praeefset,  conferre  plurimum  pofset.  Sic  perbenigne 
quoque  exceptus  fuit  a  medicis  Lutetiis  in  praxi  celeberri¬ 
mis  llluftr.  viris  Bouvart,  Pordeu,  Lory,  Petit,  Mi- 

C  .  CHEL, 


CHEL  ,  GU1LBERT ,  COLOMBIEUX  ,  MaLOET  ,  LE  ROY  ,  et 
praeftantifsimos  parifienfium  chemicos  111.  viros  MACQUER  , 
BEAUME ,  Rouelle  ,  CADET ,  et  nuper  primum  labori 
fuo,  cum  arfeoiei  vires  experiretur,  immorientem  Roux 
audire  non  neglexit.  Maximae  autem  curae  ipfi  parifiis 
fuit  chirurgia ,  veneratus  in  hac  gallorum  metropoli  cl. 
DE  LA  FAY,  tum  adhuc  viventem,  virum  de  chirurgia  me- 
ritifsimum.  Admiratus  eft  apud  optimum  fenem  collectio¬ 
nem  inflrumentorum ,  quam  aeri  incidendam  deftinaverat , 
llc  difpofi  torum,  ut  ipfos  inftrumenti  natales  intueri  videa¬ 
ris,  atque  manibus  quafi  palpare,  quantum  illa  per  artem 
et  ingenium,  tractu  temporis,  acquifiverint  incrementum. 
Vidit  ibidem  in  operando  felices  ,  fama  publica  celebres , 
et  eruditione  clarifsimos  chirurgos ,  LOUIS ,  Sabatier  , 
BordenhaV  ,  Ferand  ,  et  in  operationibus  expeditum 
MORAUX.  Ut  autem  nihil  negligeret,  quod  ad  fcopum  fibi 
propofitum  faceret ,  phyficam  fane  inter  principes  medici¬ 
nae  partes  numerandam  parifiis  non  praetermifit ,  admiran¬ 
do  dexteritatem  in  inftituendis  experimentis  cl.  BRISSON 
et  DE  LA  FOND.  Nec  contentus  iliis  erat,  quae  in  gallo' 
rum  metropoli  inveniret;  illa  quoque,  quae  reliquae  Gal- 
liarum  Provinciae  luppeditarent ,  adminicula  avide  quaerit 
Rothomagum  igitur  fe  confert ,  illo  ipfo  tempore ,  quo 
fectiones  lithotomiae  ibidem  inftituerentur  frequenfcifsimae. 
Admiratus  hic  eft  cl.  DAVID  chirurgum  ingeniofifsimum 
fimul  et  dexterrimum ,  in  morbis  ofsium  curandis  fingulari 
induftria  efficaifsimum ;  nec  minus  in  Botanicis  infignem 
cl.  Pinard.  Infulis  in  Flandria  magnum^  invenit  practi- 
cum  in  lll.viro  Desmillville, 

Fort  fpatium  duorum  in  Gallia  tranfactorum  an* 
n orum  nunc  in  Britanniam ,  fertilem  illam  medicorum 
obfervatorum  matrem ,  alteram  medicorum  Graeciam  fe¬ 
licibus  remis  vehitur.  Londini  advenit,  et  fimu!  eru- 
ditifsiraos  in  Medicina  admiratur,  viros  et  medicos  prima  * 
rius ,  111.  Doctores  Thomas  Equitem  Baconnethum,  Prin- 
GLE ,  et  nuper  defunctum  MATTY.  In  practicos  quoque 
ibi  felicifsimos  incidit  111.  viros  Fothergjll  ,  Huck  t 
Nooth,  Fordice,  Sanders,  Hulme  ,  Sims  ,  Backer  t 
LlTTROM  etc.  accefsum  ad  cimelia  clar.  virorum  Hunter 
fratrum  per  condignos  eorundem  difcipulos  feliciter  nactus, 
quorum  alter ,  quantum  in  anatomicis  excellat ,  recentifsi- 
mum  opus  de  utero  humano  teftatur.  Hujus '  in  aedibus 
invenit  apparatum  praeparatorum  anatomicorum  tam  admi¬ 
rabilem,  ut  omnes,  quos  in  longo  itinere  vidit,  multum 
fuperaret.  Alterrero  fratrum  iftorura  ex  fummo  erga  ana- 
tomen  comparatam  et  chirurgiam  amore  ad  utriusque  fcien- 
tiae  perfectionem  non  parum  contribuit.  Ardens  Fifcheri 
noftri  erga  chirurgiam  amor  illum  ad  nofcendos  etiam  prae- 
ftantiores  Londini  chirurgos  impulit.  Invenit  hac  in  arte 
excellentes  et  acutifsimos  viros  Pott ,  Brumfield  ,  CAE¬ 
SAR*  HAWKINS ,  JUSTAMOND,  Else  et  piures  alios  artis 
peritos ,  qui  a  CHESELDENI  et  SHARPII  primum  tempori¬ 
bus  affatim  furgebant.  Dum  autem  a  non  fucata,  fed  ef¬ 
ficaci  medicorum  et  chirurgorum  Londini  praeftantia  in  ad¬ 
mirationem  rapitur  ,  unde  celeberrimi  hi  viri  fuam  potifsi- 
mum  hauferint  fcienfciam,  adire  cogitat:  Edinburgum  pe¬ 
tit.  Hic  venerab.  Senis  111.  CULLEN  Profefsoris  Theoria 
et  praxi  confummatifsimi  collegia  per  fex  menfes  indefefse 
et  cum  uberrimo  frudlu  frequentat  a  celeberrimo  quoque 
anatomico  111.  MONRO ,  in  chemicis  notifsimo  Black,  et 
Prof.  HOME  difcendi  non  negligens  occafiones.  Coram 

lecto  aegrorum  omnia  naturae  molimina  graeca  exactitudi- 
ne  examinantem  invenit  111.  Hope,  practicum  effieacifsi- 
mum,  Ut  autem  quo  in  pretio  ibi  eruditifsirais  quibus¬ 
que  Viris  fuerit ,  Edinburgenfis  Medicorum  Societas 
demonftraret ,  illum  diplomate  focii  ordinarii  a  fe  difce- 
dentem  exornat.  Stupendum ,  quem  cl.  Fifcher  ibi¬ 
dem  invenit  candidatorum  medicorum  numerum  ad  qua¬ 
dringentos  excurrentem  hic  praetermittere  non  pofsum. 
Non  autem  hujus  confluxus  eadem  eft  conditio  at¬ 
que  natura,  quae  quondam  Romae  fuit,  cum  Thef- 
salus  TRALLIANUS,  vanifsimus  ille,  merito  ab  111.  Halle* 
RQ  (aa)  nominatus  artem  intra  fextum  raenfem 

fe  perdoctorum  promitteret  ,  fed  uti  magnus  immortalis 
BOERHAAVII  commentator  SwiETENilJS  (bb)  de  rara  feli¬ 
citate  gloriatur,  viginti  fere  annorum  fpatio  ‘Boerhaavii  in- 
ftitutionibus  frui  potuifse  tam  publicis,  q^am  privatis;  ita 
Edinburgi  Difcipuli  funt ,  qui  jam  per  quindecim  et  ultra 
annos  ab  ore  profefsorum  pendent ,  non  autem  de  illorum 
veteranorum  conditione, ?  qui  in  Academiis  contagium  fae- 
pius  morum  fpargunt,  fed  qui  exemplo  et  eruditione  adve¬ 
nis  et  tyronibus  fuam  familiaritatem  gratam,  et  utilem  fa¬ 
ciunt,  mira  in  univerfitatem  omnem  utilitate,  cum  nullis  fe¬ 
re  ibi  legibus  academicis  opus  fit ,  exemplo  veteranorum 
illorum  ipfis  legibus  efficaciore.  Edinburgo  Londinum  redit; 
antequam  tamen  Britanniam  relinqueret,  Oxonium  petit. 
Hic  diverfum  ab  omnibus  aliis  univerfitatibus  inftitiitum  re- 
perit,  totam  urbem  a  duobus  univerfitatis  Rectoribus  gu¬ 
bernatam.  Pretiofifsimum  vidit  ibidem  conftrui  obfervato- 

rium ,  prae  omnibus  ante  per  longa  itinera  a  fe  vi  fis , 
praeftans  magis,  fplendidumcjue.  Quod  medicinam  attinet, 
Botanicam  praecipue  hic  cultam  obfervavit  Britanniam 
tandem  relinquit,  et  in  Belgium  feftinat.  In  Univerfitate 
Leidenli ,  feae  illa ,  quam  quondam  medicinae  oraculum 
Boerhaavius  et  Anatomicorum  facile  Princeps  ALBINUS  in¬ 
coluerant  ,  fibi  gratulatur  vidifse  duo  illa  germanorum  de¬ 
cora  GAUBIUM  et  'HAHNIUM  viros  hoc  noftro  faeculo 
fcriptis  et  eruditione  celeberrimos ,  atque  111.  van  Doeye- 
REN,  morborum  a  principio  vitali  oriundorum  examine  occu¬ 
patum.  Cum  ibidem  ab  egregio  Anatomico  Sandifort  quam 
humanifsime  exciperetur,  Albinum  etiam  poft  fata  fuperfti- 
tem  admiratus  eft  in  praeftantifsimo  praeparatorum  anatomico¬ 
rum  thefauro ,  Ofteogeniam  et  Phyfioiogiam  fu rnm ope¬ 
re  illuftrantium.  Amftelaedami  occafionem  fibi  opportunam 
non  praetermifit  adeundi  cl.  Botanicum  Burmaxn  et  111. 
Hovium  praxi  et  privata  quondam  Ofsium  morboforum 
collectione  (quae  hodie  in  theatro  anatomico  Curae  cl. 
Prof.  Bonne  commifsa  eft)  celebrem.  Trajecti  ad  Rhe¬ 
num  fenem  OoSTERDYCK  Schacht  viridi  adhuc  fene- 
ctute  fruentem  invenit,  et  Rotterdami  inter  multa  curiofa 
apparatura  anatomicum  elegantem  fub  directione  cl.  Prof. 
Yinck.  Qui  per  omnem  hunc  itinerum  tractum  cl.  Do¬ 
mini  Licentiati  Filcher  circa  omnia  ad  medicinam  fpectan- 
tia  fcrupulafam  exactitudinem  perpenderit ,  hic  etiam  faci¬ 
le  concludet,  quantum  pretiofifsimas  in  Belgio  hiftoriae 
naturalis  collectiones  luftrando,  in  hac  ipfa  feientia  erudi¬ 
tionis  thefaurum  collegerit ,  noftras  quoque  collectiones 
novis  inde  incrementis  non  parum  aucturus.  Neque  miror 
ego:  eum  non  folum  Academias  celeberrimas  quasque, 
fed  alia  etiam  loca ,  quae  ad  medicinae  celebritatem  fa- 

ciunt ,  fumma  attentione  exquifivifse.  Celeberrimos  hinc 
Belgio  confines  fontes  Spadanos,  et  faluberrimas  thermas 
Aquisgranenfes  adit.  His  fontibus  praefectum  111.  de 
Limburg  ,  practicum  infignem,  et  circa  theoriam  re- 
forptionis  plurimum  occupatum  cl.  Maillard  ,  multos- 
que  alios  extraneos  intimius  nofse,  gavifus  eft.  In  ther¬ 
mis  Aquisgranenfibus  principem  Medicum  vidit  111.  HEUSCH, 
eademque  occafione  invenit  virum  fumme  eruditum ,  ex 
Holfatia  illuc  profectum  Univerfitatis  Chilonienfis  profefso- 
rem  BERGER ;  Trajecti  ad  Mofam  familiariter  ufus  eft  dex¬ 
terrimo  chirurgo  HOFFMANN.  Coloniam  pergens  in  itinere 
Diifseldorpii  vifitavit  medicum  celeberrimum  111.  Bruch- 
MANN  et  OTTENTHAL  ;  Coloniae  111.  Prof.  Menn,  virum 
eruditum  et  ia  praxi  praeftantem ;  gaudebat  et  hic  inveni¬ 
re  fuum  quondam  apud  Argentoratenfes  contubernalem 
cl.  MAYER,  medicum  felicifsimum ,  et,  quem  dudum  fama 
et  eruditio  celebrarat,  111.  Baronem  de  Hupsch.  Nunc 
Confluentiam  properat ,  et  in  patria  mea  celeberrimum 
practicum  111.  CoHAUSEN  fenem  invenit ,  medicorum  tre- 
virenfium  Neftorem ,  atque  ex  viris  illis  fuperftitem ,  quos 
breve  intra  tempus  mors  invida  Treviris  fuftulit  optimum 
Patrem  meum,  PETRUM  THEODORUM  LEVELING,  et  nuper 
111.  SETTEGAST ,  de  Facultate  medica  et  omni  Electoratu 
meritifsimos ;  cum  et  Confluentiae  mors  haud  benignior  in 
medicos  efset.  In  illa  aquarum  medicatarum  vicinia  Ther¬ 
mas  Empfanas ,  fontem  tachingenfem  fub  infpectione  cl. 
Medici  ac  confiliarii ,  et  per  omnem  non  folum  Europam, 
fed  et  per  alias  mundi  partes  celeberrimum  felteranum 
praetermittere  cl.  Fifchero  crimen  fuilset ,  eo  magis,  cum 
in  examinando  aere  fixo  occupata  Anglia  inde  potifsimum 
aquae  felteranae  vires  deducendas  efse  praetendat.  Gra- 

tum  ipil  erat  fpeetaeulum ,  mandato  ferenirsimi  Electoris 
CLEMENTIS  WENCESLAI  fub  Directione  Ar¬ 
chiatri  111.  Haupt  ita  ad  illum  fontem  ordinata  efse  omnia, 
ut  aquae  ibidem  jam  non  folum  melius  lagenis  conclu- 
fae  ad  exteros  transmitti,  fed  et  illi,  qui  ipfum  adire  fon¬ 
tem  volunt,  commoda  quaeque  invenire  valeant.  Hac 
quoque  occafione  magnum  Jenenfis  facultatis  Anatomicum, 
de  nervis  hoc  noftro  faeculo  cum  defuncto  jam  Mecke- 
ilio  meritiisimum  111.  Prof.  Neubaur  invenit ,  cujus  va¬ 
cillantem  fanitatem  ab  harum  aquarum  ufu  jam  tum  ali¬ 
quantulum  reftauratam  fuifse,  laetus  fane  mihi  nuntius  fuit. 
Vifitat  etiam  acidularum  Swalbacenfium  fontem,  et  experi¬ 
menta  proprios  in  ufus  inftituit.  Moguntiae  tandem  111. 
Strack,  virum  in  theoria  fubtilem ,  in  praxi  fumme  effi¬ 
cacem  invenifse  teftatur.  Medicos  fibi  quam  maxime  ami¬ 
cos  Francofurti  expertus  eft  Viros  clarifsimos  Pacguay,  et 
Muller.  Sed  fuis  tandem  itineribus  brevi  finem  impofi- 
turus  hoc  noftro  faeculo  et  a  celebritate  profefsorum  et 
ab  eruditifsimis  operibus  praeftantem  Germaniae  Univerfita- 
tem  Goettingenfem  accedit ,  in  via  tamen  occafionem  non 
praetermittens  invifendi  Univerfitatem  Giefsenfem,  et  inter 
Profefsores  eminentem  practicum  cl.  Baumer,  item  cele¬ 
brem  chimicum  Cartheuser,  in  arte  obftetricia  verfatif- 
simum  virum  Nebel.  Cafselis  fama  et  editis  nuperrime 
praelectionibus  circa  artem  obftetriciam  meritifsimum  virum 
cl.  Stein  ,  et  quem  Trajecti  fruftra  quaefiverat ,  cl. 
Clossium  hic  tandem  reperifse  fibi  gratulatur.  Goettin- 
gae  denique  omnem  academiatn  ftudiis  ,  ut  ejus  verbis 
utar ,  ferventem  invenit.  Eruditos  enim  ibidem  viros  no¬ 
ctu  diuque  oceupatifsimos  tum  in  erudiendis  Candidatis 
quam  plurimis ,  tum  in  elucubrandis  operibus  ad  iiluftran- 

dum  magis  faeculum  noftrum  iiteratifsimum  admirari  fatis 
non  potuit.  Ibidem  in  Facultate  medica,  quae  ob  illud 
artis  noftrae  oraculum  magnum  Hallerum  immortalis 
eft,  hujus  magni  viri  veftigia  premere  vidit  111.  Baldinge- 
rum  ,  quem  merito  bibliothecam  animatam  nominat,  in 
Botanicis  111.  Murray,  a  quo  Medicina  praeftantifsimura 
Materiae  medicae  armamentarium  jam  in  primo  tomo  ob¬ 
tinuit  ,  avide  partus  reliquos  expectans  j  ln  anatomicis  111. 
Wrtsrerg,  qui  uti  in  ipfis  regiae  focietatis  actis  videre 
eft ,  obfervationibus  pulcerrimis  omnem  artem  afclepiadeam 
novisque  mediis  dit&vit ,  aliis  praeterea  obfervatis  egregiis 
ulterius  illuftraturus  ;  in  chirurgicis  vero  111.  Richteri  et 
eruditionem  et  dexteritatem  fummopere  depraedicat. 
Goettingenfium  fimul  celeberrima  libere  Bibliotheca  uteba¬ 
tur,  armamentario  illo,  ac  tam  veterum,  quam  recentiorum 
fcientiarum  thefauro.  Jam  quos  in  Saxonia  quoque  et 
Porufsia  ars  noftra  praefbmtifsimos  hoc  faeculo  viros  habe¬ 
ret ,  intimius  nofse,  animus  erat,  et  per  Bohemiam  et 
Auftriam  redire ;  fed  altiora  confilia  longiori  itineri  limi¬ 
tes  pofuere.  Langenfalzam  igitur  pergit ,  Medici  ibidem 
eruditi  111.  STELLER  amicitiam  fibi  comparat ,  et  de  che¬ 
mia  meritifsimi  viri  cl.  Wiegleb  familiaritatem.  Directo 
inde  Gotham  itinere,  a  celeberrimis  ibidem  viris  medicis 
111.  Sulzer  et  Grimm  humanifsime  excipitur.  Magis  at¬ 
que  magis  fic  Fifcherus  nofter  patriis  laribus  appropinquans 
Herbipoli  ad  confummatifsimos  in  praxi  Archiatros  111. 
WlLLHELM ,  et  111.  Ehlen  invifendi ,  atque  anatomiae  et 
Chirurgiae  Profefsori  SlEBOLD ,  qui  ex  innato  erga  litte¬ 
ras  ILLUSTRISS.  Familiae  Seinshemianae  amore  et  muni¬ 
ficentia  REVERENDISSIMI  ET  CELS1TSIMI 
PRINCIPIS  fimilc  quondam  iter  literarium  fufceperat, 

itineris  fui  rationem  reddendi  occafione  mirifice  delectatus 
eft ,  eo  magis ,  cum  et  in  ipfo  medicinam  cum  chirurgia 
arctifsime  conjunctam ,  et  miram  in  colligendis  ofsibus 
morbidis  fedulitatem  non  potuerit  non  admirari.  Jam  vero 
ad  finem  itineris  motus  fieri  velocior  videtur  properantis 
Fifetseri,  et  ad  pedes  Serenifsimi  ac  Mumficentifsimi  fui 

PRINCIPIS  ELECTORIS  AC  DUCIS  MAXIMILIA- 
NI  TERTII  Monachium  auolantis,  ubi  a  ferenifsimo  fuo 
Maecenate  pro  innata  erga  fubditos  et  literatos  praecipue 
benevolentia  et  gratia  clementifsime  eicipitur  ;  non  parum 
fibi  et  patriae  opus  ,  quod  in  Fifchero  meditatus  eft,  con¬ 
fectum  gratulante  Equite  Wolttero,  reducem  fcilicet  tantae 
fpei  virum  ,  chirurgo  -  medicum  perfectum.  Enimvero  cum 
a  fcientiis  philofophicis  et  mathematicis  jam  ante  imbutus 
optime,  ad  artem  chirurgicam  primo,  ac  dein  ad  ftudium 
medicum  vires  fuas  omnes,  feque  totum  impenderit,  et 
nunquam  Medicinam  a  Chirurgia  fejunxerit ,  cum  per  tot 
annos  et  praeftantifsimorum  Medicorum  et  dexterrimorum 
Chirurgorum  inftitutionibus,  amicitia,  et  familiaritate  per 
multas  Europae  partes  ufus  fuerit ,  quis  veftrum ,  Patres 
academici  inficias  ibit ,  virum  efse  patriae  ufcilifsimum  ? 
Et  fane  quid  patria  non  ab  eo  jure  expectet ,  quem 
chirurgo  -  medicum  Phyfica  ,  Chemia ,  Hiftoria  naturalis  in 
omni  hoc  fuo  itinere  individuae  fociae  comitatae  funt,  et 
virum  efformarunt ,  qui  magnam  perfecti  Medici  menfu- 
ram  adimpleat.  *,  Non  enim  ulterius  aegrotorum  lectulis 
„  folum  ,  optime  dicit  Ii}.  Spielmannus  (cc),  alligantur 
,,  homines ,  qui  rite  medicinae  operam  dederunt ,  et  non 
„  ex  infortunio  tantum  hominum  et  queftum  et  famam 

„  quaerant  noftri  alumni ;  quin  ilii  qui  medicorum  fcho- 
„  las  eo  quo  decet  modo  frequentant,  fiqui  alii,  pares 
,,  funt  principibus  confiiia  dare ,  terrae ,  cui  praefunt , 
„  gazis  ita  utendi ,  ut  et  publica  et  privata  fingulorum 
„  commoda  optima  ratione  promoveantur.  „  Tales  autem 
cum  jure  tuo  defideres ,  atque  efformari  jubeas,  ELE¬ 
CTOR  SERENISSIME;  eft  fane,  cur  pro  tanta  in  Fi- 
fcherum  noftrum  munificentia  et  pro  immortalibus  in  Me¬ 
dicinam  et  Chirurgiam  tam  Anglipoli ,  quam  in  omni  Bava- 
ria  beneficiis  gratitudinem  demilsilsime  teftari,  in  primis  no- 
ftris  officiis  numeremus;  atque  cum  tuo  fub  Regimine  fe¬ 
licitatem  Augufti,  pietatem  Numae,  vigilantiam  caefaris, 
bonitatem  Trajani  admiramur,  illis  111.  de  la  PERONYE  (dd) 
verbis  ad  Regem  Galliae  tibi  merito  gratulemur.  „  Scien- 
„  tiae  regiminibus  etiam  felicifsimis  novum  lemper  addidere 
„  fplendorem ;  fcientiae  principibus  illarum  fautoribus  mo- 
„  numenta  erexere  aere  et  marmore  firmiora,  nec  ulla  tem- 
„  porum  injuria  unquam  fubruenda. ,,  Tam  munifica  autem 
Principis  clementifsimi  confiiia  cum  mira  fedulitate  exequa- 
tur  illius  Proto- Medicus,  hujus  in  rem  medicam  me¬ 
ritis  grata  afsurget  pofteritas,  quamdiu  curae  erit  fua 
cuique  fanitas.  Tibi  quoque  Vir  doctifsime  mox  inter 
doctores  numerande  id  fincere  amicoque  animo  precor , 
ut  qui  Vefalii  ad  exemplar  tam  ftrenuus  et  Medicinae  et 
Chirurgiae  fis  cultor ,  etiam  cum  illo  quondam  gloriari 
pofsis ,  non  debere  te  ulli  in  Europa  medico  invidere. 
Et  fane  fortunam  tibi  illa  VESALII  -  longe  conftantiorem 
auguror,  cum  noftro  faeculo  non  tam  facile  accidat,  ut, 
quod  expertus  eft  V ESALIUS ,  terreant  ignorantifimi  rerum 
gnaros.  Nec  dubito,  nomen  tuum  in  hiftoria  literaria 

faeculi  decimi  octavi  celebre  ex  doctis  tuis  profectio¬ 
nibus  futurum,  ac  illud  popularis  tui  Gryllii  faecuio  de¬ 
cimo  fexto.  Merito  igitur  doctifsime  Domine  Licentia- 
te ,  poftquara  et  in  patria  noftra,  et  in  aliis  Europae  Uni- 
verfitatiDus  fecundum  Hippocratis  fententiam  facra 
medica  tibi  abunde  demonftrata  funt,  tam  in  examini¬ 
bus  publicis ,  quam  in  publico  fpecimine  cum  emi¬ 
nentiae  etiam  laude  hoc  palam  feceris,  a  faluber- 
rima  facultate  coronam  Doctoralem  jure 
optimo  expectas. 

